‘ગોકૂપ’ને શરૂ કરવાના કારણો વિશે વાત કરતા દેવીરેડ્ડી કહે છે, “હું આ ગ્રામીણ ઉત્પાદકોના જીવનસ્તરને સુધારવાની દિશામાં મારૂ ધ્યાન કેન્દ્રિત કરવા માગતો હતો. આ ઉત્પાદકોની સામે બજાર સુધી પોતાની પહોંચ બનાવવી અને બજાર સંબંધિત જાણકારી મેળવવી સૌથી મોટો પડકાર હતો. બજારમાં રહેલા તમામ વ્યાપારીઓ આ ઉત્પાદકોનું શોષણ કરી રહ્યા હતા અને તેમની પાસેથી માત્ર ૧૦ રૂપિયા જેવી સામાન્ય કિંમતે ખરીદવામાં આવેલી પ્રોડકટ્સને તેઓ ૩૦થી ૫૦ રૂપિયામાં વેચીને તગડો નફો કમાતા હતા. આ તમામ મૂલ્યચેનમાં પ્રોડકટ્સની કિંમતોમાં ૩થી ૫ ગણા સુધીનું અંતર છે અને તેમાં ઉત્પાદકને નફાનો એક નાનો ભાગ જ મળી શકે છે. ખાસ કરીને કૃષિ અને શિલ્પના ક્ષેત્રે તો પરિસ્થિતિ વધુ ખરાબ છે કારણ કે આ ક્ષેત્ર બિલકુલ અસંગઠિત છે જે કારણે તેની સાથે જોડાયેલા કારીગરોની સમસ્યાઓ વધુ વિકટ બને છે.